ПАНСИОН "СВЕТИ ЛУКА"
Колко пъти да ти казвам? Не се цапай. - Съжалявам, сестро.
Това твое любопитство ще те погуби някой ден.
"В една минута умират, в полунощ.
Очите на Бога са върху пътищата на човека. Той гледа всичките му стъпки."
Ще получиш забележка за закъснение, Калвин Еванс.
Докъде бяхме стигнали?
"Няма тъмнина, дето да се скрият ония, които вършат беззаконието.
Бог няма нужда втори път да изпитва човека..."
ХИМИЯ
"...за да дойде на съд пред Него."
Погледнете към дъската.
Стихът гласи: "Господ е създател на всички тях".
Простете, сестро Бет Ан.
Деца.
Срещата с епископа приключи.
Г-н и г-жа Смит са готови да го вземат.
Джеремая, едни специални хора отново са дошли при теб.
Поздрави ги. - Здравей, Джеремая. Да излезем навън.
Благодаря. - Бог с вам.
Продължаваме.
"Господ е създател на всички тях."
ПО КНИГАТА НА БОНИ ГАРМЪС
СТЪЛБ НА НАДЕЖДАТА
Товарете, момчета.
Същото другата седмица? - Удвоете го и няма да съжалявате.
Благодаря.
Да не разлеете пиячката. Епископът ще ни убие.
Дай още едно празно.
Прецеди го.
Пълните шишета - там.
Калвин, ето те.
Всички са много впечатлени от работата ти.
Време е да увеличим производството.
Това термометърът ли е? - Да, както заръча.
Чудесно.
Какво още ти трябва?
Сложи го тук. Леко.
Дай.
На другата печка.
Няма място. - Още щайги.
Мамка му, лимузина! - Стига!
Кадилак!
Сигурно е някой бейзболист или кинозвезда.
Защо ли е тук?
Бас ловя, че е дошъл за мен. - Мечтай си!
Калвин.
Калвин, исках да поговорим за бъдещето ти.
Ти стана незаменим за мен, затова ще те възнаградя.
Освобождавам те от ежедневните ти задължения.
Какво има?
Кой беше онзи днес?
Имах усещането, че е дошъл за мен.
Беше тук заради теб.
Знаех си! Той ми е баща, нали?
Съжалявам.
Разказах му всичко за теб и той те видя.
Но не те иска.
Съжалявам, Калвин.
Нека поговоря с него. Ще види, че... - Не.
Твърде много държа на теб,
за да те предам на ненавистни и самовлюбени хора.
Не заслужаваш да се товариш с недостатъците им.
Ще те обременят, колкото и да си добър, колкото и да се стараеш.
Бъдете естествен, но достолепен.
Колко още ще отнеме? - Да снима и лабораторията?
Вие мислете как да ни осигурите тенис трофея
срещу мерзавците от "Реактивно движение".
Това е мигът на д-р Еванс. - Ясно.
Кабелите за електрофорезата са обърнати. - Не, не мисля...
Д-р Еванс, малко вляво, пада сянка.
Проверих ги. - Да му се не види!
Пробите са съсипани. Не може да се работи така.
Твърде много хора, шум и неща, които разсейват ненужно.
Уверявам ви... - Напълно сте прав.
Какво ви е нужно? - Собствена лаборатория, без персонал.
И без цялото това внимание. Трябва ми само тишина.
Ще я имате, когато се приберете от Бостън.
Робърт, заеми се. - Слушам.
Прославете "Хейстингс" и после бързо се върнете.
Блясъкът трае само докато има за какво да пишат.
Както виждате, всичко живо на нашата планета,
от лишеите до студентите в "Харвард",
формира белтъчините си от един и същ набор от 20 аминокиселини.
РНК и ДНК може да са съставени от едва четири нуклеотида,
но хаотичните процеси говорят, че животът се заражда от случайни
и безкрайни вариации, а не от стабилен и ефективен аминоподбор.
Благодаря.
Драги д-р Еванс, нямам химическо образование,
но след като чух лекцията ви, изпитах желание да ви пиша.
КЪРТИС УЕЙКЛИ
Работата ви ме впечатлява. Дори ме изпълва с възторг.
Но ми се струва, че в изследванията си пропускате Божието тайнство.
Ами ако Бог дава спонтанното начало?
Липсващото звено между нуклеотидите и ранните форми на живот
може би е сила, която науката няма как да обясни сама.
Споделям стремежа ви да поставяте под въпрос общоприетото.
С уважение, Къртис Уейкли.
Това - на крайната маса, благодаря.
Драги г-н Уейкли. Отец Уейкли?
Не съм наясно кога ви ръкополагат.
Няма нужда да ви казвам, че съм убеден атеист.
Но независимо от убежденията си, само интелектуално нечестен човек
би могъл да наблюдава метафазата на клетъчното делене
и да продължава да вярва, че е дело на всевластен брадат човек от небесата.
Но моля, разубедете ме.
Никога не съм отбягвал спор.
Ваш Калвин Еванс.
Драги д-р Еванс, благодаря за отговора.
Никога не съм имал удоволствието да наблюдавам метафаза и съм предубеден.
Но вярвам, че мистичното и природното не са фундаментално противоположни.
Както аз виждам нещата, науката казва как, а религията - защо.
Вместо да споря с вас, ще оставя това на Чарлс Дарвин,
който е доказал, че науката казва и как, и защо.
ПРОИЗХОД НА ВИДОВЕТЕ
Чуваш ли? Чарли Паркър ли е това?
Да, моят съперник. Другият Чарли в твоя живот.
Скъпи, това не е състезание.
Хора с вкус!
Сигурно не чуват.
Хар, да си вървим.
Глупости. - Не, той е бял.
Правилно. Как да помогна?
Добре дошли в Шугър Хил, съседе.
Благодаря.
Заповядайте.
Ето. - Благодаря.
Та значи...
Паркър ли си бяхте пуснали? - Да, набито ухо. Страна Б на плочата.
Сингълът на Дон Байъс. Ето, вземете да я чуете.
Не мога... - Щом го казва, ще я вземе.
Не искам да любопитствам, но как се озовахте в този квартал?
Открих това място, докато тичах.
Тичали сте?
Да, правя джогинг. За раздвижване.
Явно е приумица на белите.
Само на 8,3 километра сме от работното ми място.
Да нямате предвид лаборатория "Хейстингс"? - Да, химик съм там.
А вие какво работите? - Стажант-лекар съм в болница "Кайзер".
А аз съм правен помощник в "Холис, Морисън и Дъглас".
Това е чудесно.
Идеално, понеже...
Излезе статия за мен и оттогава получавам какви ли не писма.
Религиозни заплахи, предложения за брак.
Родителите ми са покойници, но разни хора се представят за тях.
Явно са се объркали, че химиците са като Рокфелер.
Можете ли да ми помогнете?
Аз съм само служителка, а не адвокат. - Най-умната е.
Но по моето скромно непрофесионално мнение,
бихме могли да издадем индивидуални възбрани.
Да!
Много бих се радвал, ако им се забрани да ме тормозят.
Добре.
Това е новата ми секретарка. - Привет на всички.
Значи теб преследва Хари Мортън. - Грейси, тя му е секретарка.
Така ли? Глупаво е да гониш него. Тя е много по-красива.
Стига. - Не сте говорили от седмица.
Сигурно е решила, че си умряла. - Има си хас.
Ще й се обадя, когато съм готова.
Знам какво е решението. - И аз.
Чичо доктор ще те излекува.
Ясно. Не!
Драги д-р Еванс, благодаря за подаръка.
Четох с удоволствие, а дъщеря ми оцвети картинките на птиците.
Дарвин надали е възприемал труда си като книжка за оцветяване,
но пък е радост за цялото семейство.
Вие имате ли деца?
Понякога изпадат в истерия и рушат лична собственост, но си струва.
За да отговоря на въпроса ви, нямам съпруга, деца и отговорности.
Женен съм за работата си, така предпочитам.
За едно съм съгласен с Дарвин.
Човек не е създаден да е сам.
Знаете ли, че в "Произход на човека" той споменава любовта 95 пъти?
Оставете се на външните променливи.
Резултатът може да ви изненада и зарадва.
Умолявам ви, не прибързвайте да отписвате каквото и да било.
Размислете.
Позабавих се.
Случайно срещнах колежка в тоалетната. Какво странно съвпадение.
Какво съвпадение? - Това, че светът е малък понякога.
Попаднах на нея, двамата с теб сме тук...
По-скоро става дума за банална статистическа вероятност.
Все пак повечето хора вечерят между 18 и 20 ч.,
а в района има само четири ресторанта.
Ако с колежката ти живеете наблизо,
има голяма вероятност да се засечете.
Видели сте се не защото светът е малък, а защото е предсказуем.
Ясно.
Май прозвуча грубо. - Не, няма такова нещо.
Много се зарадвах, когато най-сетне се обади.
Бях подбрала идеалната рокля, но, естествено, я окапах с лак за нокти.
Затова съм с тази старотия.
Платът съдържаше ли ацетат?
Не съм сигурна. - Ако е така, не използвай ацетон и вода.
Ще се съсипе. Решението е кокосово масло и разтворител в равни части.
Колко находчиво.
Ресторантите може да бяха и пет.
Личният ми опит сочи, че външните променливи не ми понасят.
Резултатите винаги са плачевни.
Веднъж ме нарекоха "сбъркан човек".
И може би с право. Най-добре ми е сам.
Усещам болката ви дори на хартия.
Съжалявам, че са ви засегнали така. Не съм съгласен.
Но без съмнение, когато отвориш сърцето си за любовта,
когато я губиш или я търсиш напразно, ставаш уязвим.
Татко.
Бих казал, че си струва, но се боя, че в момента и моята вяра е разклатена.
Лекарят каза да се пазиш.
Баща ми има рак на жлъчката и отказва лечение.
Предпочита да се бори с болестта с молитви.
Не ми се ще да си призная, но ме е яд на Бог.
Как може да отрежда мъки на такъв благочестив човек?
...и в незнанието си се съмнява...
Искрено съжалявам да чуя за баща ви.
Прилагам проучване на "Йейл"
за химичен агент, който води до временна ремисия
при пациенти с болестта на Ходжкин.
Простете, ако прекалявам.
Благодаря ви.
Въпреки моите съмнения и вашата съпротива да приемете вярата,
съзирам божествена намеса в приятелството ни.
Такива необичайни взаимоотношения? Това е Божие дело.
Все пак не затръшвайте вратата пред променливите,
защото, Калвин, да си сам, никога не е добре.
Къртис, да ти призная, досега не гледах сериозно на думите ти.
Може ли?
Заповядайте.
Срещнах една жена.
Толкова неочаквана,
че поставям щастието й пред досегашните си стремежи.
Искам да й дам всичко.
Да бъда всичко за нея.
За мен тя е и как, и защо.
Калвин, безкрайно се радвам.
И нескромно си приписвам заслугата.
Между другото, и аз имам добра новина.
Баща ми прие да се лекува.
Весели празници на теб и твоята любима.
Да ви помогна в избора?
Не съм сигурен. Просто минавах.
А и не знам откъде да започна. - Опишете приятелката си.
Не бих я определил така. Тя е нещо напълно различно.
Добре. Елате да ви покажа.
Повярвайте ми, всички жени искат такъв.
Не, Елизабет не се води по всеобщите моди.
Дори не вярва в брака. Или поне не вярваше.
Но това беше преди. Всичко се промени, откакто се срещнахме.
Не е редно да го казвам на непозната. - Не, няма нищо.
Повечето мъже питат само кое е най-евтиното или най-скъпото.
Явно тук случаят е друг.
Тя е семпла.
Не, какви ги говоря? Не е семпла.
Цени семплите неща. Практичността.
Обикновено не носи бижута.
Би сложила обаче нещо изящно, но изчистено.
Камъкът не е голям, но е най-чистият диамант, който имаме.
И най-майсторски шлифован. Завъртете го, вижте как блести.
Да.
Като за нея.
Имаш ли...
Подскочи ли? Много странно се държиш днес.
Странно е, че ти се вижда странно.
Добре, странен човече.
Хайде, мърморковци! Ще ви докладвам, ако не се включите в коледните песни.
Ти водиш. - Страхливец.
ШЕСТ И ТРИЙСЕТ
За да тичаш с кучето.
Понеже аз твърдо отказвам.
Идеален подарък.
И накрая още нещо. Малко е.
Ела да живееш при мен.
Ехо? - Секунда.
Влязох с моя ключ.
Какво правиш? - Просто разчиствам.
Разчистваш? Какъв е поводът? - Един човек, който ще поостане.
Ще поостане?
Трябва ли да те пренеса през прага? - Не, това е при брак.
Купих вилици.
Впечатляващо. Колко броя взе?
Достатъчно за двама души, така че две.
А лъжици и ножове?
По дяволите.
Ще обогатя библиотеката.
Колко пъти ще препрочиташ "Големите надежди"?
Ти си правила една и съща лазаня 79 пъти.
Не, всеки път е малко по-различна. - И с великите книги е така.
Как е възможно? - Книгата си е същата, но ти се променяш.
Не знаех, че е вълшебна.
Разкрий ми тайните си, книжке. - Отговаря само на мен. Моя си е.
Един друг въпрос.
Как събираш кураж да предложиш брак?
Никога не съм се чувствал по-сигурен за каквото и да било,
но въпреки това съм вцепенен от страх.
Боя се, че когато я помоля да прекара живота си с мен, магията ще изчезне
и тя ще ме презре.
Закуска?
Не съм осъзнавал, че църквата е преплела любовта и страха в ума ми.
Скъпи Калвин, съветът ми е да не го мислиш толкова.
Човек трябва да обича от сърце и да се надява да получи същото в замяна.
Никой не е идеален. Затова брачната клетва споменава и доброто, и злото.
Библията казва: "И най-вече обичайте се дълбоко,
защото любовта заличава много грехове".
Но пропуска нещо.
За да бъде любовта истинска, трябва да обичаш всичко в човека до теб,
включително най-мрачното в него, а може би най-вече това.
Проповед ли пишеш?
По-скоро лично поучение. Писмо до един приятел.
Нека позная. Ученият безбожник?
Онзи, който ме нави за химиотерапия,
като каза, че била "начинът Бог да спаси творението си от изродените клетки".
Да, същият.
Интересно съвпадение.
Това, че се сприятелихте точно сега.
"Започнат ли да стават съвпадения,
събитията се подреждат по удивителен начин."
Ти ли го измисли? - Не, цитирам Агата Кристи.
Спри се вече, момче.
Скъпи Къртис,
идеята за любовта, която покорява всичко, е прекрасна, без всякакво съмнение.
За съжаление, при мен нещата не стоят така.
Цял живот крия тъмната си страна.
Ужасява ме мисълта, че някой може да я разкрие.
ЕЙВЪРИ ПАРКЪР
Особено човек, на когото толкова държа.
Запалката не работи. - Да повикам ли поддръжката?
Как очакват да се подготвим за "Ремсен"?
Абсурдно е.
Благодаря.
Докога?
Изрично пренасочих тези писма към адвоката ми.
Не мога да работя, когато ме заливат с непрестанни и агресивни лъжи.
Извинявам се, не са ми казали... - Недопустимо е! Кой ти е наставник?
Калвин.
Благодаря.
Защо избухна така? - Писна ми.
Никой не оценява това, което се опитвам да постигна.
Ясно. Оставям те да вършиш важната си работа.
Мислех, че няма да си тук.
Къде да съм?
Още ли искаш да си с мен?
Да.
Избухнах.
На всеки се случва. Повече ме интересува причината.
Не съм ти спестявала неприятните си черти.
Все така те харесвам.
А ако ти кажа, че и моите чувства са непроменени?
Сподели.
Истината винаги излиза наяве, независимо дали ни харесва.
Не знам откъде да започна.
Тръгни лека-полека. Кажи ми какво се случи днес.
Родителите ми са ме изоставили още преди смъртта си.
Писмата от хора, уж загрижени за мен, които твърдят, че са мои близки...
Като сол в отворена рана са.
Добре че родителите ми са мъртви.
Така ми е по-лесно да продължа напред.
Трудно е да изречем на глас нещата, които едва признаваме пред себе си.
Не беше никак лека-полека!
Скъпи Уейкли, извинявай, че не съм ти писал отдавна.
Сякаш изживях няколко живота след последното ми писмо.
Лявата ръка тук. Добре.
Лявата винаги над дясната. Как е? Браво.
Инстинктивно го притискаш с палец.
Знаеш ли защо?
Фреди.
Здравей. Исках да ти се извиня за онзиден.
Съжалявам.
Не искам да се омъжвам и да имам деца.
Благодаря, че ми каза. Вече знам.
Какво знаеш?
Какво искаш.
Стига да те имам и да си щастлива, това ми е достатъчно.
Приятел, готов ли си за разходка?
Ей сега.
Ще оближеш ли марката?
КЪРТИС УЕЙКЛИ
Хайде, да вървим.
Както знаеш, не исках брак.
И после изведнъж тръгнах да купувам годежен пръстен.
Явно компенсирах за нещо прекършено в мен.
Потегляме. - Търсех нещо съвършено, което да й дам,
защото ужасно много исках да съм идеален за нея.
Шест и трийсет, готов ли си? Хайде.
Но както винаги, тя ме изненада.
Видя най-лошото в мен, но още ме обича.
Бракът и всички онези традиционни стъпки
може да не са за нас, но ние сме един за друг.
Един за друг сме.
В това се съдържа цялата вселена, нали?
Скъпи Калвин,
как може да не вярваш в чудеса, щом убеден самотник намира такава любов?
Сам опроверга философията си.
Безкрайно се радвам.
Готвим се да се завърнем в Калифорния с баща ми
и може да го отпразнуваме лично.
Хайде. Тръгвай.
Шест и трийсет, спокойно.
Шест и трийсет, стига, хайде.
Какво да правя с писмата на д-р Еванс?
Скъпи, за теб е.
ДА СЕ ВЪРНЕ НА ПОДАТЕЛЯ
Мамо, ето го!
Г-н Уейкли! - Здравей.
Обадихме се на пансиона в Модесто, отиваме след седмица. Представяте ли си?
Радвам се да ви видя отново.
Нямах представа, че вие сте Елизабет на Калвин.
Невероятно. Донесох тези писма, които ми е писал.
Благодаря.
Елате.
Какви са плановете ви?
Честно казано, цялото това ровене в миналото на Калвин...
Не бих крила нищо от Мад,
но ме е страх да вкарвам в живота й хора, на които нямам доверие.
Разбирам. Боите се от външните променливи.
Калвин явно доста ви е повлиял.
А може аз да съм повлиял на него. - Така е по-логично.
Истината е, че нашето приятелството ни промени към добро.
Та значи, свещеник и химик.
Според вас какво ви събра?
Виждахме незнанието си и предпочитахме въпроси пред отговори.
А вас двамата?
Мисля, че открихме вярата един в друг.
Не очаквах да го чуя от вас. - Защо?
Нали знаете, че религията се основава на вяра?
Но вярата не се основава на религия, нали?
Да, наистина. Родени сте един за друг.
Не го познавах достатъчно дълго.
Така е.
ПАНСИОН "СВЕТИ ЛУКА"
БОГ ПОМАГА
Знаеш ли какво е да снижиш летвата? - Да не е твърде нависоко?
Нещо такова. Да нямаш твърде високи очаквания.
Добре, ще ги снижа.
Каквото и да излезе от всичко това, знай, че с баща ти те обичаме.
Все така казваш. Но как може татко да ме обича, като не ме е виждал?
Има неща, които не се доказват по емпиричен път, Маделин Еванс Зот.
Как да помогна, г-жо Зот?
Госпожица, не госпожа. Татко и мама не са били женени.
Тук е живяло едно момче - Калвин Еванс.
Моят баща.
А баща ти знае ли, че сте тук днес?
Той е починал.
Ясно. Много съжалявам да го чуя.
Дъщеря ми намери няколко забележки от това училище в личните му вещи.
Името не ми говори нищо.
Не може да нямате някакъв архив, в който да проверите.
Разбира се. Кои години е живял тук?
От 1921-ва докъм 1939-та, плюс-минус някоя година.
Преди пожара.
За съжаление, много от най-старите ни архиви изгоряха.
Наистина ли не си го спомняте?
Обичал е науката и книгите, бил е много умен и е тичал бързо.
Съветвам ви да помолите Небесния отец да изцели раните ви.
Мад. Съжалявам, зайче.
Знам колко си разочарована... - Няма никаква логика! Той лъже!
Мад.
Зайче.
Няма да се примиря.
Съжалявам... - Знам, че е бил тук.
Трябва да има доказателство.
Добре, ще ти помогна.
Мамо, виж.
ГОЛЕМИТЕ НАДЕЖДИ
ЗАЕТА ОТ КАЛВИН ЕВАНС
ДАРЕНИЕ ОТ ФОНДАЦИЯ "РЕМСЕН"
Какво има?
Следа. Ти беше права.
ФОНДАЦИЯ "РЕМСЕН"
Тръгвам. - Лека вечер.
Не стой до късно. - Добре.
СПИСАНИЕ "НАУКА"
Превод на субтитрите Боряна Богданова